**Iubirea Ta**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când mă doare-un dor de Tine

Printre văile-mi pustii,

Eu trăiesc printre suspine,

Şi te chem Doamne, să vii..

Şi te chem să-mi dai putere

Pe cale, de-a înainta..

Când plâng iar cu lacrimi grele

Că nu simt Iubirea Ta...

Şi te chem să-mi dai Viaţa

Şi putere, zi de zi..

Că s-aştept iar, Dimineaţa

Sfântă.. până vei veni!

O! Iubirea fără Tine

N-are noapte.. şi nici zi

N-are dorul, nici fiorul

Cântului spre veşnicii...

O, Iubirea.. doar cu Tine

Are farmec.. are vis

Are dulcea mângâiere:

Mirul Sfânt din Paradis...

Are cântul şi Izvorul

Dorului curat de sus

Printre trandafiri, zefirul

Poart-alinul lui Isus...

Când plâng rana ce mă doare..

Când nu văd scăpări, de fel..

Doar a Ta îmbrăţişare

Îmi mai dă avânt spre cer...

Iar fiinţa-mi din suspine

Doar prin Tine, va trăi!

Rămâi Doamne lângă mine

Cu Iubire... zi de zi!

06.01.2016

""Suferim de multe ori fara sa fie nici un motiv pentru noi, doar ca sa exprimam ceea ce Dumnezeu vrea sa mangîie in sufletul altora."..sau ce simte Dumnezeu in Iubirea Lui fata de toti fii oamenilor...